Frá undirrituninni í húsakynnum Stjórnarráðsins í dag , f.v . Elín , Kjartan Már , Bjarni og Magnús . Ljósm. Stjórnarráðið 16.12.2019 Fréttir Í dag var undirritað samkomulag , sem er nánari útfærsla viljayfirlýsingar um skipulag , þróun , hagnýtingu og markaðssetningu lands í nágrenni Keflavíkurflugvallar . Markviist hefur verið unnið að því að finna skipulagi og frekari uppbyggingu á Keflavíkurflugvelli og nágrenni sem bestan farveg . Það voru Kjartan Már Kjartansson bæjarstjóri Reykjanesbæjar , Magnús Stefánsson bæjarstjóri Suðurnesjabæjar , Elín Árnadóttir aðstoðarforstjóri Isavia og Bjarni Benediktsson fjármála - og efnahagsráðherra . Í samkomulaginu segir að um nokkurt skeið hafi Þróunarfélag Keflavíkurflugvallar ehf. ( Kadeco ) , fyrir hönd ríkissjóðs , ásamt Reykjanesbæ , Suðurnesjabæ og Isavia unnið markvisst að því að finna leiðir sem miða að því að finna skipulagi og frekari uppbyggingu á Keflavíkurflugvelli og nágrenni sem bestan farveg . Aðilar samkomulagsins eru sammála um að land í nágrenni flugvallarins sé verðmætt og fyrirséð að verðmæti þess muni aukast enn frekar . Gott skipulag sé forsenda þess að hægt verði að hámarka samfélagslegan ábata af nýtingu landsins og er skipulag á svæðinu því mikilvægur þáttur í vexti atvinnustarfsemi , sköpun starfa og almennri efnahagsþróun . Því þarf að tryggja að skipulag verði heildstætt og land verði nýtt sem best óháð mörkum skipulagssvæða sveitarfélaga og Keflavíkurflugvallar , að því er fram kemur í frétt á vef stjórnarráðsins , sem nálgast má hér .